CELEX: 32016D0217(01)
Language: hu
Date: 2016-02-11 00:00:00
Title: A Bizottság végrehajtási határozata (2016. február 11.) a 649/2012/EU európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról, valamint a 2005/416/EK és a 2009/966/EK bizottsági határozat módosításáról

17.2.2016   
            
            
               HU
            
            
               Az Európai Unió Hivatalos Lapja
            
            
               C 61/5
            
         A BIZOTTSÁG VÉGREHAJTÁSI HATÁROZATA
   (2016. február 11.)
   a 649/2012/EU európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról, valamint a 2005/416/EK és a 2009/966/EK bizottsági határozat módosításáról
   (2016/C 61/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszélyes vegyi anyagok kiviteléről és behozataláról szóló, 2012. július 4-i 649/2012/EU európai parlamenti és tanácsi rendeletre (1) és különösen annak 13. cikke (1) bekezdésének második albekezdésére,
   a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (2) 133. cikkével létrehozott bizottsággal folytatott konzultációt követően,
   mivel:
   
               (1)
            
            
               A 649/2012/EU rendelet értelmében az Unió nevében a Bizottságnak kell határoznia arról, hogy engedélyezi-e az előzetes tájékoztatáson alapuló jóváhagyási (PIC) eljáráshoz kötött vegyi anyagok behozatalát az Európai Unióba.
            
         
               (2)
            
            
               A 2006/730/EK tanácsi határozattal (3) jóváhagyott, a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezmény (a továbbiakban: rotterdami egyezmény) által létrehozott PIC-eljárás igazgatásához kapcsolódó titkársági feladatok ellátására az ENSZ Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki.
            
         
               (3)
            
            
               A közös kijelölt hatóságként eljáró Bizottságnak a PIC-eljárás hatálya alá tartozó vegyi anyagok behozataláról szóló határozatokat az Unió és a tagállamok nevében továbbítania kell a rotterdami egyezmény titkárságára (a továbbiakban: Titkárság).
            
         
               (4)
            
            
               A részes felek konferenciájának hetedik ülésén hozott RC 7/4 határozattal a metamidofosz növényvédő szerként felvételre került a rotterdami egyezmény III. mellékletébe. Következésképpen minden félnek be kell nyújtania a Titkárság részére a metamidofosz növényvédő szerként történő jegyzékbe vételére vonatkozó behozatali választ. A metamidofoszt tartalmazó kifejezetten veszélyes peszticidkészítmények (600 g/l-t meghaladó hatóanyag-tartalmú oldható folyékony készítmények) jelenlegi jegyzékét a szóban forgó bejegyzés kapcsán megküldött behozatali válaszokkal együtt törölni kell a III. mellékletből. A Bizottság minderről határozati útmutató dokumentum formájában tájékoztatást kapott a Titkárságtól. Az 1107/2009/EK európai parlamenti és tanácsi rendelet (4) megtiltotta a metamidofosz növényvédő szerként használt keverékek összetevőjeként való forgalomba hozatalát és használatát.
            
         
               (5)
            
            
               A DDT-vel és az etilén-oxiddal kapcsolatban a korábbi behozatali határozatokat módosítani kell annak érdekében, hogy tükrözzék az Unió 2013. július 1-jei bővítését, valamint figyelembe vegyék a közösségi szabályozásban az említett határozatok elfogadása óta végbement változásokat.
            
         
               (6)
            
            
               Az etilén-oxidnak az 528/2012/EU európai parlamenti és tanácsi rendelet (5) szerinti forgalmazása és felhasználása az 1062/2014/EU felhatalmazáson alapuló bizottsági rendeletben (6) meghatározott konkrét tevékenységi területre korlátozódik. Ennek megfelelően a behozatal csak ezen meghatározott célú felhasználás esetében engedélyezett. A tagállamok maguk határozhatnak arról, hogy engedélyezik-e saját területükön az 528/2012/EU rendelet szerinti felhasználást.
            
         
               (7)
            
            
               A 850/2004/EK európai parlamenti és tanácsi rendelet (7) értelmében az Európai Unióban tilos a DDT akár önálló, akár készítményekben vagy árucikkek alkotóelemeiként való gyártása, forgalomba hozatala és felhasználása.
            
         
               (8)
            
            
               A metamidofoszra vonatkozó behozatali határozatot el kell fogadni, valamint a 2005/416/EK (8) és a 2009/966/EK (9) bizottsági határozatot megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   A Bizottság a metamidofosz behozataláról szóló határozatot az I. mellékletben foglalt behozatali válasz-formanyomtatványban megállapítottak szerint elfogadja.
   2. cikk
   Az etilén-oxidra vonatkozóan a 2009/966/EK határozat II. mellékletében megállapított behozatali határozat helyébe az e határozat II. mellékletében szereplő behozatali válasz-formanyomtatványban szereplő behozatali határozat lép.
   3. cikk
   A DDT-re vonatkozóan a 2005/416/EK határozat I. mellékletében megállapított behozatali határozat helyébe az e határozat III. mellékletében szereplő behozatali válasz-formanyomtatványban szereplő behozatali határozat lép.
   
      Kelt Brüsszelben, 2016. február 11-én.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 201., 2012.7.27., 60. o.
   
   
      (2)  HL L 396., 2006.12.30., 1. o.
   
   
      (3)  A Tanács 2006. szeptember 25-i 2006/730/EK határozata a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezménynek az Európai Közösség részéről történő megkötéséről (HL L 299., 2006.10.28., 23. o.).
   
      (4)  Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
   
      (5)  Az Európai Parlament és a Tanács 2012. május 22-i 528/2012/EU rendelete a biocid termékek forgalmazásáról és felhasználásáról (HL L 167., 2012.6.27., 1. o.).
   
      (6)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
   
      (7)  Az Európai Parlament és a Tanács 2004. április 29-i 850/2004/EK rendelete a környezetben tartósan megmaradó szerves szennyező anyagokról és a 79/117/EGK irányelv módosításáról (HL L 158., 2004.4.30., 7. o.).
   
      (8)  A Bizottság 2005. május 19-i 2005/416/EK határozata a 304/2003/EK európai parlamenti és tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK, a 2001/852/EK és a 2003/508/EK határozat módosításáról (HL L 147., 2005.6.10., 1. o.).
   
      (9)  A Bizottság 2009. november 30-i 2009/966/EK határozata a 689/2008/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK, a 2001/852/EK, a 2003/508/EK, a 2004/382/EK és a 2005/416/EK bizottsági határozat módosításáról (HL L 341., 2009.12.22., 14. o.).
   
      I. MELLÉKLET
      A metamidofoszra vonatkozó behozatali határozat
      
         
      
         
      
         
   
   
      II. MELLÉKLET
      Az etilén-oxidra vonatkozó felülvizsgált behozatali határozat
      
         
      
         
      
         
      
         
   
   
      III. MELLÉKLET
      A DDT-re vonatkozó felülvizsgált behozatali határozat